กรุงไทยลุยคิวอาร์โค้ดภูธร
กรุงไทยขยายบริการรับชำระเงินด้วยคิวอาร์โค้ดในพื้นที่ต่างจังหวัด ลดความเหลื่อมล้ำลูกค้าฐานราก
4 ม.ค. 2561

กรุงไทยขยายบริการรับชำระเงินด้วยคิวอาร์โค้ดในพื้นที่ต่างจังหวัด ลดความเหลื่อมล้ำลูกค้าฐานรากนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารได้ขยายฐานร้านค้ารับชำระเงินด้วยคิวอาร์โค้ดในร้านค้ารายย่อยต่างจังหวัด เน้นตลาดสด สถานศึกษา วัด ตามแผนกลยุทธ์แบบป่าล้อมเมือง สอดคล้องยุทธศาสตร์ของรัฐบาลที่ต้องการให้ประชาชนฐานรากเข้าถึงบริการทางการเงิน เพื่อลดความเหลื่อมล้ำตามนโยบายประเทศไทย 4.0นอกจากนี้ เตรียมขยายจุดรับชำระเงินแบบอิเล็กทรอนิกส์ ทั้งคิวอาร์โค้ดและการวางเครื่องอีดีซีแบบเจาะที่ร้านแก๊สและร้านขายยา ตามที่ นายสมคิด จาตุศรีพิทักษ์ รองนายกรัฐมนตรีด้านเศรษฐกิจ ให้คำแนะนำ และเพิ่มการติดคิวอาร์โค้ดตามวัดในพื้นที่ต่างๆ เพื่อรับการบริจาค ซึ่งจะมีระบบการให้ใบอนุโมทนาอิเล็กทรอนิกส์ผ่านอีเมลสำหรับการยื่นลดหย่อนภาษีอีกด้วยสำหรับแนวทางการขยายคิวอาร์โค้ดในต่างจังหวัดระยะต่อไป จะประสานกับผู้ว่าราชการจังหวัดแต่ละจังหวัด จัดถนนลดใช้เงินสดในพื้นที่ เพิ่มการรับรู้ระบบชำระเงินแบบใหม่ เพื่อให้เกิดการใช้จริง ไม่ใช่เพียงวางเครื่องอีดีซี หรือคิวอาร์โค้ดเท่านั้น รองรับการใช้บัตรสวัสดิการของรัฐที่มีการแจกจ่ายไปกว่า 11 ล้านคน ซึ่งมีฟังก์ชั่นแบบอี-วอลเล็ต ที่รองรับการใช้งานแบบอิเล็กทรอนิกส์ จึงต้องเตรียมสถานที่รับการใช้งานให้ครอบคลุมและให้ความรู้ความเข้าใจคู่กันไปอย่างไรก็ดี งานวางเครื่องอีดีซีและคิวอาร์โค้ดธนาคารทำเอง เพราะต้องการความรวดเร็ว ซึ่งจุดแข็งของธนาคารคือ มีสาขากว่า 1,100 แห่ง และมีสาขา ต่างจังหวัดที่ครอบคลุมมากที่สุดเป็นอันดับ 1 ทำงานร่วมกับศูนย์เอสเอ็มอีรู้จักพื้นที่และลูกค้าเป็นอย่างดี โดยจะมุ่งผลักดันให้เอสเอ็มอีในต่างจังหวัดใช้ระบบชำระเงินอิเล็กทรอนิกส์ด้วย"การกระตุ้นยอดใช้จ่ายผ่านคิวอาร์โค้ดให้สำเร็จ ต้องมีจุดเปลี่ยนผ่านที่สำคัญคือ มีความสม่ำเสมอในการใช้ที่ผู้ใช้เห็นประโยชน์และสะดวกอย่างแท้จริง จึงเป็นที่มาที่ธนาคารรุก 4 พื้นที่ คือ หน่วยงานรัฐ สวัสดิการประชาชน สุขภาพที่ทำกับโรงพยาบาล และสถานศึกษาที่ได้ร่วมกับมหาวิทยาลัยขอนแก่นไปแล้ว เพราะลูกค้ากลุ่มทั่วไป มีผลกับระบบเศรษฐกิจมาก จึงใช้เครือข่ายสาขารุกเหมือนใช้เซลล์เป็นตัวขับเคลื่อน ไม่ได้ใช้การตลาดนำ" นายผยง กล่าวนายผยง กล่าวว่า ลูกค้ามีพฤติกรรมเปลี่ยนจากการทำธุรกรรมที่สาขามาสู่ดิจิทัลแบงก์กิ้งเพิ่มขึ้นอย่างต่อเนื่องใน 3 มิติ คือ กระโดดจากสาขาไปสู่ดิจิทัลแบงก์กิ้ง การเปลี่ยนธุรกรรมจากสาขาเป็นเครื่องเอทีเอ็ม และจากธุรกรรมเครื่องเอทีเอ็มเป็นดิจิทัล สะท้อนว่าผู้บริโภคเปิดรับการทำธุรกรรมผ่านอิเล็กทรอนิกส์มากขึ้น แต่ไม่ได้ทำให้ปริมาณธุรกรรมผ่านสาขาลดลงปัจจุบันธนาคารได้วางเครื่องอีดีซีไปแล้ว 1.9 หมื่นเครื่อง มีจุดรับคิวอาร์โค้ด เป๋าตุงกว่า 1 แสนจุด และยอดลูกค้าโมบายแบงก์กิ้ง เคทีบี เน็ตแบงก์กว่า 10 ล้านราย